open-index/open-wikipedia-markdown huggingface dataset:
Karoline Holsen Kyte

**Karoline Holsen Kyte** (født 12. mai 1993) er en norsk motbakkeløper fra Førde i Sogn og Fjordane. 

I 2013 ble hun juniornorgesmester (U22, 15–22 år) i motbakkeløpet Storehesten Opp. Hun løp for Førde Idrettslag.

I tillegg har hun flere gode plasseringer i langrennssporet. Hun er kjent for sin utholdenhet, men gjør det også bra på kortere løp som Stoltzekleiven Opp, der hun har en førsteplass (09:44) fra 2017 som bestenotering.

I 2017 vant hun blant annet «Skåla Opp», fire løp i norgescupen i motbakkeløp og fikk en 4. Plass i EM i motbakkeløp.

I 2019 tok hun NM gull i motbakkeløp. Hun har også 3 Norgescup seiere og har tatt flere løyperekorder.

## Referanser
Wei Boyang

**Wei Boyang** () var en legendarisk daoistisk udødelig i Kina. Han skal ha levd på 100-tallet etter Kristus. Han skrev et viktig daoistisk verk, og tilskrives (med urette) den eldste presentasjon av den kjemiske sammensetning av kruttet, i  år 142.

## Virke
Det fortelles at Wei Boyang ble kalt til tjeneste i det keiserlige hoff i 121, men at han takket nei til noe embede der. Så skal han ha trukket seg tilbake til fjellene, for å finne frem til en resept for livseliksiret for å vinne evig liv.

Wei Boyang regnes som forfatter av *[[Cantong Qi]]* , en klassiker innen den kinesiske «indre» alkymi. Verket *Cantong Qi* regnes som den eldste skriflige nedtegnelse om kinesisk alkymi.

Verket er rikt på symboler, med mye bruk av bilder og metaforer. Det viser den «indre» alkymis vei til utviklingen av indre styrke, en styrke som blir menneskekroppens egne mystiske eliksir. Her er ansatser til den daoistiske meditasjon, som samarbeider med yin og yang-kreftene. Desnne prosess blir tydeliggjort i *Cantong Qi* med *[[Yijing]]*s  trigrammer og heksagrammer. Det rene Yang-eliksir, som livet skal gjenskapes ved, skal bli til ved betraktning av de mikrokosmiske og makrokosmiske syklyser, for så å nå frem til «det ene», *[[dao]]*. Også numerologi, den kinesiske kalender og datidens vitenskapelige erkjennelser spiller viktige roller i *Cantong Qi*.

Teksten er ikke bare en meditasjonsveiledning, men beskriver også «ikke-handlingens» holdning (*[[wu wei]]*), som er så vesentlig innen daoismen.

Verket er også til dels grunnleggende for kinesisk legekunst.

## Referanser


## Litteratur
* Richard Bertschinger (oversettelse og kommentar): *Cantong Qi, Das Dao der Unsterblichkeit.* Krüger, Frankfurt am Main 1997, ISBN 3-8105-2341-0.
Myhrer stadion

**Myhrer stadion** er Eidsvold Turns hjemmebane. Stadion har kapasitet på ca 3000 tilskuere, med 183 sitteplasser. 

Underlaget er kunstgress.

Tilskuerrekorden er ca 5000, mot Rosenborg i 4. runde i cupen 1973.

Stadion skulle ha vært vertskapsarena for det siste NM på skøyter, maraton i 1995, men dette ble avlyst på grunn av manglende deltakelse.

## Referanser


## Eksterne lenker
;Skøyter
* 
* 
* Myhrer Stadion - Nordic Stadiums
Hrvatski nogometni kup

**Hrvatski nogometni kup** er en årlig nasjonal fotballturnering i Kroatia arrangert av Kroatias fotballforbund (HNS). Turneringen avvikles etter cup-prinsippet og vinneren av turneringen blir kåret til kroatisk cupmester. Turneringen har vært avholdt hvert år siden 1992, og vinneren av cupen får tildelt en plass i andre kvalifiseringsrunde av Europaligaen.

Turneringen ble avholdt for første gang i 1992, som var året etter at Kroatia ble uavhengig fra den sosialistiske føderale republikken Jugoslavia. Frem til da spilte kroatiske klubber i den jugoslaviske fotballcupen (1947–1991). Sluttspillet i turneringen, fra kvartfinaler til finale, blir spilt over to kamper (borte/hjemme).

Mestvinnende lag er GNK Dinamo Zagreb, som per 2013 stod med tolv nasjonale titler. Den kroatiske supercupen Hrvatski nogometni superkup har blitt avholdt siden 1992 mellom vinneren av den kroatiske fotballcupen og vinneren av den øverste divisjonen Prva HNL.

## Vinnere

* 1992: NK Inter Zaprešić
* 1992/93: 
* 1993/94: 
* 1994/95: 
* 1995/96: 
* 1996/97: 
* 1997/98: 
* 1998/99: NK Osijek
* 1999/00: 
* 2000/01: 
* 2001/02: 
* 2002/03: 
* 2003/04: 
* 2004/05: 
* 2005/06: 
* 2006/07: 
* 2007/08: 
* 2008/09: 
* 2009/10: 
* 2010/11: 
* 2011/12: 
* 2012/13: 
* 2013/14: 
* 2014/15: 
* 2015/16: 
* 2016/17: 
* 2017/18: 
* 2018/19: 
* 2019/20: 
* 2020/21: 
* 2021/22: 
* 2022/23: 

## Referanser


## Eksterne lenker
* Den kroatiske fotballcupen hos UEFA.com
* Den kroatiske fotballcupen hos Soccerway.com
Filosofiåret 1617

**Filosofiåret 1617** er en oversikt over hendelser, utgivelser og personer med tilknytning til filosofi i 1617.

## Hendelser

## Publikasjoner

## Fødsler
*20. juni – Franciscus Bonae Spei, fransk katolsk skolastisk teolog og filosof (død 1677)
*Ralph Cudworth, engelsk filosof (død 1688)

## Dødsfall
*17. januar - Fausto Veranzio, italiensk (dalmatisk) humanist, filosof og historiker (født 1551)
*23. juni - Giovanni Botero, italiensk prest, forfatter, diplomat og filosof (født ca. 1544)
*25. september - Francisco Suárez, spansk jesuitt, teolog og filosof (født 1548)
*François du Souhait, fransk oversetter, romanforfatter, poet, satiriker og moralfilosof (født mellom 1570 og 1580)


Fil:Ralph Cudworth.jpg|Ralph Cudworth(1617-1688)
Fil:Fausto Veranzio.jpg|Fausto Veranzio(1551-1617)
Fil:Giovanni Botero.jpg|Giovanni Botero(1544-1617)
Fil:Suarez LOC hec.13754 (cropped).jpg|Francisco Suárez(1548-1617)
Hørsholm kirkegård

**Hørsholm kirkegård** (dansk: **Hørsholm Kirkegård**) er en kirkegård beliggende i Hørsholm på Sjælland. 

Hørsholm kirkegård ble grunnlagt i 1807. Kirkegården ble innhegnet av sten fra det gamle Hirschholm slott.

## Referanser


## Eksterne lenker
*
Teodoro Cottrau

**Teodoro Cottrau** (født 7. desember 1827 i Napoli, død 30. mars 1879 samme sted) var en italiensk forfatter og komponist av fransk herkomst. 

Han nedtegnet eller komponerte en rekke napolitanske sanger. Han noterte melodien og oversatte den (på napolitansk dialekt kjente) tekst til den berømte napolitanske sangen *[[Luciasangen|Santa Lucia]]* til italiensk i 1849. Mange kilder oppfører ham som sangens komponist, men det er mer sannsynlig at han bare bearbeidet en tradisjonell sang.  En annen godt kjent sang fra hand hånd er *L'addio a Napoli*, komponert i 1868.

Senere ble *Santa Lucia* verdenskjent på grunn av operasangere som Enrico Caruso og deretter blitt melodi for den svenske luciasangen.

Teodoro Cottrau var sønn av den franske komponisten og kontrabassisten Guillaume Louis Cottrau (1797–1847).

## Referanser


## Litteratur
* Paul Frank, Wilhelm Altmann: *Kurzgefaßtes Tonkünstler Lexikon*. Gustave Bosse, Regensburg 1936.
* Santo Privitera: *La canzone all'Italiana. Con archivio storico*. C. Tringale, Catania 1979, S.&nbsp;65.

## Eksterne lenker

* 
* 
*  Santa Lucia
Alicia Villalba

**María Alicia Villalba Acosta** (født 28. februar 1988) er en paraguayansk håndballspiller.

Villalba spiller målvakt og representerer det paraguayanske klubblaget Nueva Estrella. Hun deltok under Håndball-VM 2013 for kvinner for Paraguay.

## Kilder
* Team Roster Paraguay – XXI Women's World Championship 2013 Serbia (side besøkt 11. desember 2013)

## Eksterne lenker
*
Louise Frevert

**Louise Frevert** (født 1953) er en dansk koreograf og tidligere politiker.

Hun ble innvalgt i Københavns borgerrepresentasjon 1994–2007, og representerte Det Konservative Folkeparti frem til hun meldte overgang til Dansk Folkeparti i 1999. Hun var valgt til Folketinget for Dansk Folkeparti 2001–2007, etter å ha blitt nominert fra Frederiksberg og Frederiksværk. I Dansk Folkeparti var Frevert profilert og kontroversiell. I 2005 publiserte hun 40 artikler under fellestittelen *Artikler, som ingen tør trykke* på internett. Hun ble sterkt kritisert for sine utfall mot islam og muslimer. Samme år var hun partiets frontfigur ved valget i København. I 2007 meldte hun seg ut av partiet, noe Frevert samtidig i en selvbiografi begrunnet med en protest mot Pia Kjærsgaards lederstil. Frevert representerte Centrum-Demokraterne resten av valgperioden, som utløp samme år. Partiet oppnådde ikke det nødvendige antallet underskrifter for å kunne stille til valg, og ble nedlagt året etter. 

Frevert er utdannet klassisk ballettdanser fra Det Danske Balletkompagni og Det Kongelige Teater, og studerte koreografi i New York og teater i København i 1970-årene. Hun har vært ansatt ved Det Danske Teater, Nørrebro Teater og Det Ny Teater og tilknyttet Dansk Melodi Grand Prix som koreograf i ti år. I årene 1988–2001 drev hun Danmarks Mavedanserskole i København. Frevert har vært nestformann i LO-forbundet Dansk Artist Forbund og formann i Danmarks Mavedanser Union. Det skapte medieoppmerksomhet i 1997 og 2005 at Frevert hadde medvirket i pornografiske filmer i 1970-årene. Etter tiden i Folketinget har hun vært ekspeditør i en gullsmedforretning.

Frevert er åpent lesbisk og registrert partner, og har barn fra tidligere ekteskap.

## Referanser


## Eksterne lenker
* 
* 
* 
*
Kirkesøk

**Kirkesøk** er database og nettjeneste med oversikt over kirkene i Den norske kirke. Oppslagene inneholder blant annet opplysninger om hvilket bispedømme, prosti og sogn kirkene hører hjemme i, samt informasjon om arkitektur og bygningshistorie. Til hver artikkel følger bilder av kirkebygget, både utvendig og innvendig.

Dataene på Kirkesøk hentes fra Kirkebyggdatabasen, som driftes av KA; Kirkelig arbeidsgiver- og interesseorganisasjon.

Kirkesøk er utarbeidet av KA i samarbeid med Den norske kirke.

## Eksterne lenker
*
Marizza Faría

**Marizza Alejandra Faría Servin** (født 20. august 1983 i Asunción) er en paraguayansk håndballspiller.

Faría spiller midtback. Hun representerer det spanske klubblaget Club Balonmano Mar Alicante, og har tidligere spilt for spanske BM Elda Prestigio. Hun deltok for Paraguay under Håndball-VM 2013 for kvinner.

## Referanser


## Eksterne lenker
*
Hollendarelva

**Hollendarelva** eller tidligere ***Russian River***, er ei 17,5&nbsp;km lang elv om lag midtveis mellom Barentsburg og Colesdalen (neste dal), og den munner ut i Hollendarbukta i Isfjorden i nord. Opphavet er fra Passfjellbreen under det bratte Bjørnsonfjellet (932 m), og elva graver ut en dal som øverst er relativt bratt, men som nederst flater ut og danner et bredt U-landskap vest av fjellet Oppkuven. Elva ligger i Nordenskiöld Land på midtre Spitsbergen, Svalbard.

Vassdraget omgis av Kolspissfjella i sørvest, og Kjeglefjella i nordøst. Sideelver regnet ovenfra omfatter Luxbekken, Fallbekken, Irabekken (Iradalen), Hallryggbekken og Oppkuvbekken.

Dalen har ingen vesentlige kulturminner. Den har vært brukt noe til ferdselen mellom øst og vest i Nordenskiöld Land, men ligger ikke veldig strategisk for passering av områdets sentrale fjellmasser.

## Se også
*Hollendardalen

## Eksterne lenker
*
Barths Minde

**Barths Minde**, også kalt ***Gammen i Colesbukta***, var navnet på ei fangsthytte innerst i Colesbukta, oppført av Ole Barth Tollefsen i 1873 som røkeri under en fangstekspedisjon. Hytta ble bragt til Svalbard med skuta «Elida», og i første sesong skjøt ekspedisjonen 28 reinsdyr. Stedet ligger i Nordenskiöld Land på vestre Spitsbergen, Svalbard. 

Det har en god ankringsplass og har vært brukt av fangstekspedisjoner gjennom 1900-tallet. Stedet inngikk i Fangstområde 10 (Colesbukta) i den norske fangstadministrasjonen i mellomkrigstiden.

Stedet ligger rett øst for det morenefylte deltaet til Coleselva, utenfor Tenndammen.

## Referanser


## Eksterne lenker
* 
* Barths Minde, kulturminnets beskrivelse i Riksantikvarens kulturminnedatabase.
Veronica Kristiansen

**Veronica Egebakken Kristiansen Devecseri ** (født 1990) er en norsk håndballspiller som spiller for Győri Audi ETO KC. Hun er søster til håndballspillerne Charlotte og Jeanett Kristiansen.

## Landslagsspiller
Den 20. mars 2013 debuterte hun som landslagsspiller på det norske landslaget i en håndballkamp mot Danmark. Hun fikk sin mesterskapsdebut under Håndball-VM 2013. Hun ble også tatt ut i bruttotroppen til EM i 2012, men var ikke blant de 16 som fikk spille i selve mesterskapet. I 2014 ble hun tatt ut til EM-troppen, og var med på å ta gullmedalje for Norge i EM i 2014. Kristiansen var en sentral spiller da Norge ble verdensmestere i VM i 2015. Hun var også med på OL-bronselaget i 2016 og vant EM-gull samme år. Under VM i 2017 ble det sølv. Hun spilte på Norges lag som tok gull i EM 2020. Hun spilte også på Norges lag som tok bronse under OL 2020 i Tokyo – som var utsatt til 2021 på grunn av covid-19-pandemien.

## Klubbtilhørighet
Veronica startet håndballkarrieren i Mjøndalen idrettsforening sammen med søstrene sine. I 2009 signerte hun og storesøster Charlotte med Våg Håndballklubb (nærmere bestemt klubbens elitelag Vipers Kristiansand), hvor hun spilte to sesonger. Med dette laget fikk hun blant annet et NM-sølv etter at Vipers Kristiansand tapte finalen mot Larvik. I 2011 ble hun gjenforent med søstrene i Glassverket Idrettsforening, hvor de var med på å spille laget opp i Postenligaen.

Den 30. mars 2015 ble det kunngjort at Veronica Kristiansen hadde signert kontrakt med den danske håndballklubben FC Midtjylland Håndbold. I sin siste sesong for denne klubben rykket hun opp til kaptein for førstelaget. I november 2017 fornyet hun kontrakten med FC Midtjylland Håndbold for fire år, frem til 2021. Den 12. februar 2018 ble det imidlertid kjent at hun skulle spille for verdens beste klubblag Gyør, sammen med  Kari Brattset, Nora Mørk, Stine Bredal Oftedal og Kari Aalvik Grimsbø.

## Referanser


## Eksterne lenker
* 
* Veronica Kristiansen på *GlassverketElite.no*
Liste over øyer i Galápagos-arkipelet

**Liste over øyer i Galápagos-arkipelet** er en oversikt over de 18 største øyene som utgjør Galápagos-arkipelet.

## Referanser
Habichtsburg

**Habichtsburg**, tidligere kjent som **Habesburg**, var en middelalderborg på en fjellknaus omtrent 40 meter over dalbunnen av Haßfurter. Den dannet sammen med byene Meiningen og Walldorf (Werra) i perioden 1008–1542 en eksklave av bispedømmet Würzburg og hadde allerede stor strategisk betydning da den ble bygget. 

I 1008 ga Henrik II, som et ledd i sin kirkepolitikk, store donasjoner fra keiserlige eiendommer til klostrene og deres abbeder, samt til rikets bispedømmer og biskoper. Dermed kom også de kongelige eiendommene Meiningen og Walldorf under Würzburg bispedømmes jurisdiksjon. For å beskytte denne eksklaven ble Habichtsburg borg bygget, blant andre strukturer. Samtidig muliggjorde borgen fullstendig overvåking og kontroll av handelsrutene som førte fra Gotha til Würzburg, samt Fulda og Frankfurt am Main. 

På 1100-tallet ervervet greve Goswin av Stahleck borgen fra biskopen av Würzburg. Med endringen i transportruter mistet borgen sin sentrale strategiske posisjon og falt i ruiner. En senere gjenoppbygging ble ikke tillatt av innbyggerne i Würzburg.
Antiokos fra Syrakus

**Antiokos fra Syrakus** (Siracusa) var en gresk historiker i antikken som blomstret i tiden rundt 420 f.Kr.

Lite er kjent om hans liv, bortsett at han var vitne til 423 f.Kr. Grunnet denne dateringen var han samtidig med Peloponneskrigen, og dermed også med Thukydides. Hans verker hadde høy anseelse, men kun fragmenter er bevart. Antiokos samlet de ulike lokale historiske tradisjoner på Sicilia og sørlige Italia, det vil si Magna Graecia. Antagelig var det hovedsakelig muntlige fortellinger, inkludert mytologisk materiale, som han bearbeidet til to historieverk. Det første var *Sikelika* i 9 bøker, antagelig fra de eldste tider på Sicilia og fra tiden med kong Kokalos og fram til fredsmøtet i Gela 424/423 f.Kr. Dette verket ble sitert av Thukydides. Det andre verket var *Om Italia* i en bok som var en bosetningshistorie, historisk og geografisk beskrivelse av Sør-Italia og Sicilia.

Hans samtidige og etterfølgere verdsatte hans tekster grunnet deres nøyaktighet. Derfor er *Sikelia* sitert hos geografen Pausanias, Klemens av Alexandria og Theodoret av Kyros. *Om Italia* er hyppig sitert av Strabon og Dionysios fra Halikarnassos.

I moderne tid er fragmentene etter ham samlet i *Die Fragmente der griechischen Historiker* (FGrHist, nr. 555), henholdsvis i *Brill’s New Jacoby* (nr. 555, i engelsk oversettelse, kommentar og biografisk skisse av Nino Luraghi).

## Referanser


## Litteratur
* Lendle, Otto (1992): *Einführung in die griechische Geschichtsschreibung. Von Hekataios bis Zosimos.* Darmstadt, ISBN 3-534-10122-7, s. 32–35. 
* Luraghi, Nino (2003): *Antioco di Siracusa* i: Vattuone, R. (red.): *Storici greci di Occidente.* Bologna, s. 55–89.

## Eksterne lenker
* William Smith (1870): ''Dictionary of Greek and Roman Biography and Mythology''
Rusanovhuset

**Rusanovhuset** var navnet på et gruveindustrianlegg på østsiden av  Colesbukta opp mot Rusanovodden litt nord for tettstedet Coles Bay. Det ble oppført 1913 av ingeniør Rudolf L Samoilovitsj for Handelshuset Grumant - A. G. Agafeloff & Co, med bolighus og lager for gruveskjerpformål. Stedet ligger i Nordenskiöld Land på vestre Spitsbergen, Svalbard.

## Referanser


## Eksterne lenker
* 
* Rusanovhuset, kulturminnets beskrivelse i Riksantikvarens kulturminnedatabase.
Hadsund Syd

**Hadsund Syd** (norsk: *Hadsund Sør*) er et tettsted i Hadsund på Jylland i Danmark. Stedet ligger umiddelbart sør for Hadsundbroen og har ca. 500 innbyggere. 

## Eksterne lenker
* 
* Hadsunds Nettside
Hollendardalen

**Hollendardalen** er en 18 km lang dal i Nordenskiöld Land på midtre Spitsbergen, Svalbard. Den ligger om lag midtveis mellom Barentsburg og Colesdalen (neste dal), og graves ut av Hollendarelva. Dalen ender i Hollendarbukta i Isfjorden i nord, etter å ha gått fra Passfjellbreen under det bratte Bjørnsonfjellet (932 m). Hollendardalen er øverst relativt bratt men nederst flater den ut og danner en bred U-dal vest av fjellet Oppkuven. 

Dalen har vært brukt noe til ferdselen mellom øst og vest i Nordenskiöld Land, men ligger ikke veldig strategisk for passering av områdets sentrale fjellmasser.

Den har ingen vesentlige kulturminner, men det er noen jakt- og fangstminner ute ved kysten der elven ender. Fangstmannen Daniel Nøis oppførte i 1909 en fangsthytte nær munningen av elva, og solgte denne hytta året etter til John L. Gibson i det amerikanske Arctic Coal Company.

I 1911 okkuperte kjøpmann H. B. Liholt fra Idd ved Halden et område for potensiell gruvedrift i nedre Hollendardalen, men det ble senere overtatt av A/S Stavanger Spitsbergen.

I 1932 oppførte det sovjetiske selskapet Arktikugol et borehus der Hollendarelva munner ut i fjorden.

## Referanser


## Eksterne lenker
*
Meininger Hofkapelle

**Meininger Hofkapelle** er et symfoniorkester som i dag regnes blant de eldste og mest tradisjonsrike i Europa. Orkesteret er hjemmehørende i byen Meiningen i den tyske delstaten Thüringen.

## Historikk

### Grunnleggelse
Meininger Hofkapelle ble grunnlagt av hertug Bernhard I av Sachsen-Meiningen i 1690. Selv om begynnelsen var sped, med kun et fåtall instrumentalister og sangere, rådet det allerede fra starten av en moderne tidsånd i den forstand at man forsøkte å forene kirke- og hoffmusikk med et borgerlig konsertliv.

### Tidlig periode
En av de første dirigentene var Georg Caspar Schürmann som ledet orkesteret fra 1702 til 1707. I årene 1711 til 1731 var Johann Sebastian Bachs fjerne slektning Johann Ludwig Bach hoffkapellmester. Han ble etterfulgt av sønnen Gottlieb Friedrich Bach og senere av sønnesønnen Johann Philipp Bach.

### Blomstringstid
I 1867 arrangerte Franz Liszt i samarbeid med hoffkapellet en festival der nye verk av Liszt, Bülow, Damrosch, Lassen, Draeseke og Volkmann ble oppført. På forespørsel av Richard Wagner stilte musikerne som festspillorkesterets hovedkontingent under det første Bayreuth-festspillet i 1876, og deltok ved festivalen i flere etterfølgende år.

Orkesterets virkelige storhetstid startet da den tyske dirigentlegenden Hans von Bülow i 1880 ble hoffkapellmester og gjorde ensemblet til et av Europas eliteorkestre. Takket være Bülow kom Johannes Brahms til Meiningen, der han arbeidet tett med orkesteret. Brahms' 4. symfoni ble uroppført i Meiningen og komponisten skrev fire verk for orkesterets kjente klarinettist, Richard Mühlfeld. Brahms ble dessuten en nær venn av hertug Georg II, og var fram til sin død en hyppig gjest i byen.

Fra 1881 reiste kapellet på omfattende turneer; under Bülows ledelse holdt de rundt 200 offentlige konserter over hele Tyskland og mange andre steder i Europa. Også Brahms dirigerte orkesteret nå og da.

Andre fremragende dirigenter var Richard Strauss, Fritz Steinbach, Wilhelm Berger, og til sist Max Reger som ledet orkesteret fram til storhetstiden tok slutt med utbruddet av første verdenskrig.

### Etter første verdenskrig

Fra 1952 har hoffkapellet vært en del av *Meininger Theater*. I 2012 ble Philippe Bach teaterets *[[sjefsdirigent|Generalmusikdirektor]]* og leder for de 65 orkestermusikerne.

## Referanser


## Litteratur
* Kuratorium Meiningen (red): *Meiningen: Lexikon zur Stadtgeschichte.* red. Alfred Erck, ted. Johannes Mötsch, Bielsteinverlag, Meiningen 2008, ISBN 978-3-9809504-4-2.
* Das Meininger Theater (red)/Alfred Erck: *Geschichte des Meininger Theaters: 1831–2006.* Resch-Druck, Meiningen 2006.

## Eksterne lenker
* Meininger Hofkapelle, sidene til Das Meininger Theater
* Das Meininger Theater
* Orkester-portretter , vioworld-klassik.de
Kurvball under Verdenslekene 2013

**[[Kurvball]] (engelsk: ''korfball'') under [[World Games 2013]]** ble arrangert fra 31. juli. til 4. august, i Mundialista Coliseum i Cali. Det ble konkurrert i klassen *mix*, et lag består av fire kvinner og fire menn. 

## Medaljeoversikt

## Gruppespill
### Gruppe A

#### Gruppe B

### Finalespill

## Eksterne lenker
* World Games 2013 - Korfball
Filosofiåret 1580

**Filosofiåret 1580** er en oversikt over hendelser, utgivelser og personer med tilknytning til filosofi i 1580.

## Hendelser

## Publikasjoner

## Fødsler
*født mellom 1570 og 1580 – François du Souhait, fransk oversetter, romanforfatter, poet, satiriker og moralfilosof (død 1617)

## Dødsfall
Filosofiåret 1611

**Filosofiåret 1611** er en oversikt over hendelser, utgivelser og personer med tilknytning til filosofi i 1611.

## Hendelser
## Publikasjoner

## Fødsler
*7. januar – James Harrington, engelsk politisk filosof (død 1677)

## Dødsfall


File:James Harrington from NPG.jpg|James Harrington(1611-1677)
Hyllest til menneskets verdighet

***Hyllest til menneskets verdighet*** (latin: *De hominis dignitate*) er et verk av den italienske renessanseforfatteren Giovanni Pico della Mirandola som ble utgitt i 1486.

## Referanser
Olav Thon Stiftelsen

**Olav Thon Stiftelsen** er en næringsdrivende stiftelse som også har som vedtektsfestet formål å støtte matematisk-naturvitenskapelig forskning og allmennyttige tiltak. Som eier av Olav Thon Gruppen er stiftelsen en betydelig næringslivsaktør og eiendomsbesitter. Med kapital på 25,4 milliarder kroner er stiftelsen Norges nest største, etter Gjensidigestiftelsen. Stiftelsen ble grunnlagt i 2013 av Olav Thon.

## Informasjon
### Formål
Olav Thon Stiftelsens formål er langsiktig eierskap i Olav Thon Gruppen, som driver næring innenfor senterbransje, hotellbransje (se Thon Hotels) og videre. Stiftelsen er dermed en betydelig næringslivsaktør i Norge og en av landets større eiendomsbesittere.

Videre har stiftelsen som formål å støtte matematisk-naturvitenskapelig og medisinsk fagområde nasjonalt og internasjonalt, «fremragende» entreprenørskap nasjonalt og allmennyttige tiltak, først og fremst i områder hvor Olav Thon Gruppen har virksomhet. Herunder tildeler stiftelsen priser for forannevnt forskning, nemlig inntil ti årlige forskningspriser à 500.000 kroner, som både norske og utenlandske forskere kan motta, og en årlig internasjonal forskningspris à fem millioner kroner.

#### Prismottakere Olav Thon Stiftelsens forskningspriser

### 2026
Forskningsprisen går til: 
*REVIVE-PD – Regenerative Extracellular Vesicles in Parkinson’s Disease delivered intranasally to target neuroinflammation and disease progression. Direktør, professor Charalampos Tzoulis, KG Jebsen Senteret, Universitetet i Bergen, Norge; forsker Christopher Einan Kvistad, Haukeland universitetssykehus, Norge; professor Maja Jagodic, Karolinska Institutet, Sverige.
*Tau hyperphosphorylation in neuronal development and degeneration (TaNDD). A Nordic translational study. Professor Tormod Fladby, Akershus universitetssykehus, Norge; professor Henrik Zetterberg, Universitetet i Gøteborg, Sverige; professor Heikki Tanila, University of Eastern Finland.
*The Role of Dysfunctional Sleep Vasomotion in Neurodegeneration. Professor Rune Enger, Universitetet i Oslo; Norge; professor Maiken Nedergaard, Universitetet i København, Danmark.
Prisen for fremragende undervisning 2026 går til:
*Professor Lars Herfindal, farmasi, Universitetet i Bergen, 
*Professor Jostein Bakke, geovitenskap, Universitetet i Bergen
*Dosent Morten Brekke, matematikk/naturvitenskap, Universitetet i Agder,
*Professor Karina Bakkeløkken Hjelmervik, matematikk, Universitetet i Sørøst-Norge,
*Førsteamanuensis Marit Valla, medisin, NTNU, Trondheim,
*Professor Odd Martin Vallersnes, medisin, Universitetet i Oslo,
|}

### Kapital
Med samlet kapital på 25,4 milliarder kroner, hvorav 15 milliarder kroner som grunnkapital og vel 10,4 milliarder kroner overskytende, er Olav Thon Stiftelsen Norges største.

## Historikk
Olav Thon Stiftelsen ble grunnlagt den 10. desember 2013 i Oslo ved gavebrev hvor Olav Thon overdro samtlige aksjer i aksjeselskapet Olav Thon Gruppen.

## Referanser
Geraldine McCaughrean

**Geraldine McCaughrean** (født 6. juni 1951 i London) er en britisk barnebokforfatter, kjent for den offisielle oppfølgeren til *[[Peter Pan]]* – *Peter Pan in Scarlet* (2006), for *The Kite Rider* (2001) og for *A Pack of Lies* (1988). Hun mottok Carnegie Medal in Literature for *A Pack of Lies* i .

Hun er født og oppvokst i Enfield, Nord-London. Hun tok lærerutdannelse, og arbeidet i forlag i ti år før hun ble forfatter på fulltid i 1988. Hun ble fellow of Royal Society of Literature i 2010. 
 
## Bøker
Siden debuten med *Adventure in New York* (1979) har hun skrevet over 150 bøker. Forfatterskapet omfatter skoleteaterstykker, fem historiske romaner for voksne, barneromaner og gjenfortellinger av klassiske myter og eventyr.

*[[A Pack of Lies]]* (1988) er en samling historiske noveller, satt inn i ramme av en antikvitetshandel, hvor innehaveren forteller om sine varer. Boka vant både Guardian Children's Fiction Prize og Carnegiemedaljen. *A Little Lower than the Angels* (1987), *Gold Dust* (1993) and *Not the End of the World* (2004) har alle vunnet Whitbread Children’s Book Award. *The Kite Rider* (2001) – som foregår i Kina under Song-dynastiet (960–1279), ble i 2013 kåret til en av de 100 beste britiske barnebøkene fra de siste 100 årene.

I 2005 ble hun valgt ut, blant 200 kandidater, til å skrive den *offisielle oppfølgeren* til J.M. Barries *[[Peter Pan]]*. Boka utkom året etter, og er oversatt til 37 språk. 

På norsk finnes *Eventyr fra balletten* (1995), *Skjønnheten og udyret* (1999), * Isai-treet* (2005), *Peter Pan i rødt* (2006) og *Julens fortelling* (2008).

## Referanser

## Eksterne lenker
*
Polaråret 1932

## Ekspedisjoner

### Arktis
*1931–34: Treårsekspedisjonen til Øst-Grønland, ledet av Lauge Koch.

### Antarktis
*1930–32: Discovery Investigations utfører oseanografiske undersøkelser rundt Sør-Georgia og i de nordlige delene av Weddellhavet med RRS «William Scoresby». Ekspedisjonen startet et fremdeles pågående (2009) hvalmerkingprogram.
*1931–33: Discovery Investigations utfører oseanografiske undersøkelser nord for iskanten og gjennomfører tidenes fjerde omseilng av det antarktiske kontinentet.
*1932–33: Den andre Thorshavn-ekspedisjonen til Øst-Antarktis. En tremannsgruppe ledet av Hjalmar Riiser-Larsen gjorde et mislykket forsøk å følge sjøisen langs Enderby Land med hundesleder, men ble berget av hvalbåten «Globe V».
*I den antarktiske hvalfangstsesongen 1931–32 opererer to landstasjoner, 5 hvalkokerier og 45 hvalbåter. Fangsten var 9&nbsp;572 hval. På grunn av overproduksjon og finanskrise lå hele den norske hvalfangstflåten i opplag.
*I den antarktiske hvalfangstsesongen 1932–33 opererer en landstasjon (Grytviken), 16 hvalkokerier og 118 hvalbåter. Fangsten var 24&nbsp;327 hval.

## Begivenheter og etableringer
* Det andre internasjonale polaråret 1932–33 ble arrangert med 40 deltakende land. En rekke permanente observasjonsstasjoner ble etablert i Arktis. I Antarktis ble observasjoner gjennomført på Sør-Georgia, Sør-Orknøyene, av Discovery Investigations, av ti fartøyer tilhørende den norske hvalfangerflåten samt det sørafrikanske hvalkokeriet «Tafelberg».

## Oppdagelser og vitenskapelige resultater
*

## Fødsler
* 

## Dødsfall
* 22. april – Umberto Cagni, italiensk admiral og arktisutforsker som i 1900 nådde 86° 34′ N, ny nordlig rekord.
* Ca. 20. august – Gino Watkins, britisk arktisutforsker.
* Martin Rønne, norsk seilmaker og polarutforkser som deltok på Rolad Amundsens ekspedisjon til Antarktis 1910–12.

## Referanser


## Litteratur
*
*
Marquinhos

**Marcos Aoás Corrêa** (født 1994) er en brasiliansk-portugisisk fotballspiller som spiller for den franske klubben . Han har tidligere spilt for den brasilianske klubben  og den italienske klubben .

## Landslaget
Han tok gull under Sommer-OL 2016.

Han ble tatt ut i s tropp til VM i fotball 2018 i Russland.

Han ble tatt ut i s tropp til VM i fotball 2022 i Qatar.

## Meritter
;Corinthians
* Copa Libertadores: 2012

## Referanser


## Eksterne lenker
* 
* Player profile
Berlin–Hamburgbanen

**Berlin–Hamburgbanen** er en tysk jernbanestrekning mellom Hamburg og Berlin. Den er den første tyske jernbanestrekningen som ble utbygd for hastigheter over 200 km/t og er dermed Tysklands første høyhastighetsbane. Reisetiden mellom Hamburg og Berlin er rundt 100 minutter. Minimal reisetid er teoretisk 90 minutter, men på grunn av sterk trafikk på strekningen kan denne ikke realiseres. Et forsøk med en reisetid på 93 minutter viste seg heller ikke å være realistisk.

## Linjekart

 

|}

## Referanser
Kortbane-EM i svømming 2013

**Europamesterskapet i svømming på kortbane 2013** ble avholdt i Herning, Danmark, fra torsdag 12. til søndag 15. desember 2013. 

## Medaljesammendrag
### Menn

Forklaring: **VR** - Verdensrekord; **ÅBT** - Årsbestetid; **ER** - Europeisk rekord; **NR** - Nasjonalrekord; **MR** - Mesterskapsrekord
: Svømmere som bare deltok i innledningsheatene og mottok medaljer.

### Kvinner

Forklaring: **VR** - Verdensrekord; **ÅBT** - Årsbestetid; **ER** - Europeisk rekord; **NR** - Nasjonalrekord; **MR** - Mesterskapsrekord
: Svømmere som bare deltok i innledningsheatene og mottok medaljer.

### Mixed øvelser

: Svømmere som bare deltok i innledningsheat og mottok medaljer.

## Medaljetabell

## Nasjoner som deltok
559 svømmere (313 menn, 246 kvinner) fra 42 land svømte ved mesterskapet i 2013.

* (0)
* (13)
* (17)
* (2)
* (2)
* (29)
* (16)
* (7)
* (19)
* (44)
* (0)

* (4)
* (6)
* (6)
* (11)
* (34)
* (13)
* (2)
* (3)
* (2)
* (11)
* (8)

* (1)
* (0)
* (19)
* (9)
* (15)
* (8)
* (37)
* (13)
* (10)
* (11)
* (12)

* (12)
* (33)
* (11)
* (22)
* (12)
* (31)
* (16)
* (26)
* (12)

## Referanser


## Eksterne lenker
* Resultater 
*
Omagh

**Omagh** (irsk: *An Ómaigh*) er administrasjonsbyen for grevskapet Tyrone i Nord-Irland. Byen er også hovedstaden i distriktet Fermanagh and Omagh. Den ligger der elvene Drumragh og Camowen møtes for å danne elven Strule. Nord-Irlands hovedstad, Belfast, ligger 109,5 km øst for Omagh, og Derry ligger 55 km mot nord. Byen hadde en befolkning på 20 458 ved folketellingen i 2021. Den estimerte befolkningen i Omaghs lokale myndighetsdistrikt for 30. juni 2020 utgjorde 53 061 innbyggere, bortimot likt fordelt mellom kjønnene, hvorav 26 520 (50.0%) var menn og 26 541 (50.0%) kvinner.

Omagh er mest kjent i utlandet på grunn av terrorangrepet mot byen 15. august 1998. Ansvaret for bombeangrepet var den paramilitære organisasjonen Real IRA. 29 mennesker ble drept og mer enn 300 ble skadet.

## Historie

Navnet Omagh er en anglisering av det irske navnet *an Óghmaigh* (moderne irsk: *an Ómaigh*), som betyr «den jomfruelige sletten». Et kloster skal ha blitt etablert der hvor byen i dag ligger, i 792 og et fransiskansk kloster ble grunnlagt her i 1464. Omagh ble grunnlagt som by i 1610. Byen ble et tilfluktssted for flyktninger fra det østlige Tyrone under det irske opprøret i 1641. I 1689, samme år som slaget ved Boyne, kom Jakob II av England til byen, på vei til Derry. Støttespillerne til Vilhelm av Oranien brant da ned byen.

I 1768 overtok Omagh for Dungannon som administrasjonssted for grevskapet Tyrone. Omagh fikk jernbaneforbindelse med Derry gjennom Londonderry-Enniskillen linjen i 1852, til Enniskillen i 1853 og til Belfast i 1861. I 1881 ble det etablert en militærleir ved byen med en rekke brakker, og i 1899 åpnet Tyrone County Hospital i byen.

I 1957 ble jernbanestrekningen Omagh – Enniskillen lagt ned. I 1965 ble også hovedlinjen Portadown – Omagh – Derry lagt ned, slik at Omagh ikke lenger hadde jernbaneforbindelse. Som et ledd i demilitariseringen av Nord-Irland i henhold til Belfastavtalen, ble militærleiren St Lucia Barracks, Omagh lagt ned 1. august 2007. I 2010 ble det etablert en stasjon for Police Service of Northern Ireland, den nye politistyrken som ble opprettet gjennom Belfastavtalen.

## Referanser


## Eksterne lenker
* 
* Omagh District Council nettside
* Omagh Chamber of Commerce & Industry nettside 
* Omagh Directory 1910
* Flickr-gruppe med bilder fra Omagh
Harald Liljedahl

**Harald Liljedahl** (født 19. november 1892 i Larvik, død 1940) var en norsk fagforeningsmann og organisator innen arbeideridretten.

Liljedahl ble fagorganisert i 1911, og snart engasjert i den politiske ungdomsbevegelsen og Arbeiderpartiet. Der tilhørte han i årene rundt 1918 den radikale opposisjonen. I årene 1921–1922 var han også lokalredaktør for *[[Sørlandet (avis)|Sørlandets Social-Democrat]]*.

Fra 1925 til 1926 var han formann i Cigararbeidernes forening i Oslo. Han ledet også en langvarig streik ved Tiedemanns Tobakksfabrikk, der kampen mot streikebryteri var hard. I forbindelse med konflikten ble Liljedahl dømt til 90 dagers fengsel for «overfald paa en arbeidsvillig under optøierne» ved fabrikken. Da han slapp ut etter soningen ble han hyldet av tobakksarbeiderne på justisbygningens trapp.

På denne tiden var han også sentral i arbeidet med å grunnlegge arbeideridrettsbevegelsen. I 1920 var han en av grunnleggerne av Idrettslaget Spartacus, og han var formann i Arbeidernes Idrettsforbund fra stiftelsen i 1924 til 1926. Tidligere hadde han vært aktiv bokser for Kristiania Turnforenings Idrætsparti.
 
## Referanser
Senkningshastighet

**Senkningshastigheten** er hastigheten til blodlegemer som synker til bunns i en beholder når koagulering forhindres. Senkningshastigheten påvirkes av en rekke sykdommer (især betennelser og svulstsykdommer), og kan av den grunn bidra til å stille diagnoser.
Gustav Hasselbrink

**Gustav Hasselbrink** (1900–1982) var en svensk prest og språkforsker. Han er fremfor alt kjent for sin ordbok for sørsamisk, og for en tidlig autosegmentale analyse av sørsamisk omlyd.

Hasselbrink var i mange år prest i Vilhelmina, hvor han gjorde feltarbeidet for sitt språklige arbeide. I sin doktoravhandling fra 1944 gikk han gjennom fonologien til det vilhelminasamiske språket. I 1957 publiserte han en sørsamisk lesebok sammen med Knut Bergsland.

## Bibliografi (utvalg)
* Hasselbrink, Gustav 1944: *Vilhelminalapskans ljudlära : med särskild hänsyn till första stavelsens vokaler* / av Gustav Hasselbrink. Uppsala : Almqvist & Wiksell, 1944.
* Hasselbrink, Gustav og Knut Bergsland 1957: *Sámien lukkeme-gärjá : sydsamisk lesebok med grammatikk og ordliste* / utgitt av naborikenes sydsamer ved Knut Bergsland og Gustav Hasselbrink. Oslo : 1957.
* Hasselbrink, Gustav 1965: Alternative analyses of the phonemic system in Central South-Lappish. *Indiana University publications. Uralic and Altaic series* ; 49. Bloomington : Indiana University, 1965.
* Hasselbrink, Gustav 1981-1985: *[http://www.sprakochfolkminnen.se/om-oss/publikationer/institutets-publikationer/dialekter/2016-10-14--sudlappisches-worterbuch.html Südlappisches Wörterbuch = Oårj'elsaamien baaguog'ärjaa] * / ausgearbeitet von Gustav Hasselbrink. Skrifter / utgivna genom Dialekt- och folkminnesarkivet i Uppsala Ser. C, Lapskt språk och lapsk kultur ; 4 Uppsala : Lundequistska bokhandeln, 1981-1985. 3 bind.

## Referanser


## Litteratur
* Ruong, Israel 1980: Gustav Hasselbrink 80 år. In: *Samefolket* 1980/3, p. 9.
Furuset kulturpark

**Furuset kulturpark** er en park ved Furuset kirke på Furuset i Oslo, åpnet i 2009 som en del av Groruddalssatsingen.

## Beliggenhet og størrelse
Parken ligger på Furuset i øvre Groruddalen, bydel Alna, og grenser i vest til et skrånende terreng ned mot Micheletveien og villaområdet Gamle Furuset, i nord til Furuhuset familiesenter, i øst til Ulsholtveien med gang- og sykkelvei og et friområde på andre siden av vegen, og i sør til Furuset kirke.

Området ligger langs oldtidsveien Pilegrimsleden (Gudbrandsdalsleden), og turvei D9, som går på tvers av Groruddalen fra Huken pukkverk i nord til Østmarka ved Øvre Furuset i sør, går gjennom parken ved bjerkealleen langs Ulsholtveien. Turvei D7 starter ved parken og følger Pilegrimsleden til bygrensen ved Gjelleråsmarka.

Plasseringen med skrånende terreng gir utsikt mot den nordvestlige delen av Groruddalen og Lillomarka.

Parken er 15,2 dekar stor, grunnen er eiet av kommunen og den er regulert til friområde.

## Parken og historie
I parken finnes en blomstereng og blomstrende trær. Hagen ved Kurland gård, som lå på parkområdet, hadde en dam. Denne er rekonstruert i kulturparken, med vannliljer. Ved dammen er satt opp en drikkefontene, der de som vandrer Pilegrimsleden og andre kan drikke. Ved dammen står en fast grill. Parken er anlagt for å sikre naturverdiene knyttet til dammen og den rike edelløvskogen i skråningen ned mot Micheletveien.

Om sommeren slippes geiter fra Nordre Lindeberg 4H-gård på beite i en innhegning i parken. Langs Ulsholtveien er det plantet en bjerkeallé. Stien som går langs parken brukes om vinteren til øvelse i skigåing for nybegynnere.

På parkens høyeste punkt står et utsiktstårn, inspirert av tårnet på stabburet til Furuset gård.

Antikvariske myndigheter antar at det lå en stavkirke i parkområdet eller på andre siden av Ulsholtveien. Det er sannsynlig at kirken ble forlatt midt på 1300-tallet, da svartedauen kom.

Furuset kulturpark kostet 5,6 mill. kr da den ble åpnet i mai 2009, og av dette bidro Miljøverndepartementet med 4 mill. kr, Husbanken med 1,5 mill. kr og Kirkelig fellesråd i Oslo med 100 000 kr. Byggherre var Oslo kommune ved Friluftsetaten. Parken er prosjektert av Landskapsfabrikken ved Aaste Sakya og Hp-landskap ved Hettie Pisters. Utkikkstårnet er tegnet av arkitekt Ole Møystad.

## Referanser


## Litteratur
* *Oppdag Groruddalen! En kulturhistorisk guide*. Oslo, Byantikvaren, 2010, side 124-25. ISBN 978-82-992269-5-0
* *FRI – friluftsliv, fritid og friområder – en presentasjon av grønne investeringer*. Oslo kommune, Bymiljøetaten, uten år , side 12−13.

## Eksterne lenker
* 
* ''Furuset kulturpark''. Oslo kommunes hjemmeside. Besøkt 21.7.2019.
* *Furuset kulturpark*. Oslo kommune, Plankontoret for Groruddalen. Ikke lenger tilgjengelig på internett. 
* ''Furuset kulturpark åpnet''. Pressemelding, regjeringen.no, 27. mai 2009. Besøkt 21.7.2019.
Trøndergruva

**Trøndergruva** er en tidligere gruve ved munningen av Blomsterdalen på vestsiden av Adventfjorden, anlagt i 1903 i fjellet Platåberget litt øst for der den senere Gruve 3 senere ble etablert. Trøndergruva har en fortsatt synlig åpning øst for der hvor Frøhvelvet ligger i fjellsiden på vei opp til Platåberget. Gruva var i drift fra 1903 til 1906, og var den første virkelige kullgruve på Svalbard.

Sommeren 1899 brøt ishavsskipper Søren Zachariassen fra Tromsø 600 hl kull fra Bohemanneset, Heerodden og Festningsodden, ved Isfjorden. På vei ned mot fastlandet nevnte han sine kullfunn og ga kullprøver til ishavsskipperen Henrik Næss fra Trondheim. Sammen med tre andre interesserte sendte Næss åtte mann til øygruppen for å ta «et eller andet kullfelt i besittelse». De slo seg til ved Hotellneset på vegne av Trondhjem-Spitsbergen Kulkompani, og skjerpet kull ved der hvor «Trøndergruva» ble anlagt i 1903, med amerikansk kapitalbistand.

Det ble foretatt innsamlinger av kullprøver fra prøvefeltene i Blomsterdalen noen hundre meter øst for Trøndergruva, og ellers i denne fjellsiden overfor Hotellneset. Amerikaneren John Munroe Longyear hadde i 1901 sett kullbrudd ved Calypsobyen som turist, og kom i kontakt med Trondheim-selskapet. Kullprøver ble tatt med hjem til USA hvor de ble analysert og funnet gode. Amerikanske gruveeiere som gikk inn i Trondheim-selskapet dannet etter hvert Arctic Coal Company, og i 1906 solgte Henrik Næss og hans forretningspartnere *Trondhjem-Spitsbergen Kulkompani* inklusive «Trøndergruva» til dette selskapet.   

Fra 1905 startet amerikanerne i *Arctic Coal Company* også gruveinnslag andre steder i fjellsiden på vestsiden av Adventfjorden, og innledet den såkalte «amerikanertiden» i dette området.

## Referanser


## Eksterne lenker
* Per Kyrre Reimert, Longyearbyens historie - *Svalbard Blues*, lokal historietjeneste, med beskrivelse av Trøndergruvas posisjon ved stien opp til Platåberget.
* Trøndergruva, kulturminnets oppslag i Riksantikvarens kulturminnesøk. (feil beliggenhet, riktig beliggenhet for trøndernes hovedinnslag er Kulturminnesøks objekt *[https://web.archive.org/web/20131217004656/http://www.kulturminnesok.no/Lokaliteter/Svalbard/Longyearbyen-arealplanomraade/Gamle-Gruve-3 Gamle Gruve 3]* eller naboobjektet  *[https://web.archive.org/web/20131217004133/http://www.kulturminnesok.no/Lokaliteter/Svalbard/Longyearbyen-arealplanomraade/Gruve-3-Proevestoll Gruve 3 prøvestoll]*).
* Prøvestollen i Blomsterdalen, kulturminnets oppslag i kulturminnesøk.
Sanguan

**Sanguan** (, = «de tre embedsmenn»; eller **Sanyuan** 三元, eller **Sanguan dadi** 三官大帝) er en samlebetegnelse for tre daoistiske guddommer: Tianguan, Himmelens hersker; Diguan, Jordens hersker; og Shuiguan, vannenes hersker. 

De tre er blitt æret siden det østlige Handynastis tid (Zhang Jiao).

## Se også
* Trimurti (Brahma-Vishnu-Shiva)

## Litteratur
* *Taishang sanyuan cifu shezui jie'e xiaozai yansheng baoming miaojing* 太上三元賜福赦罪解厄消災延生保命妙經 DZ 1442 (d.i. *[[Sanguan jing]]* 三官經)

## Eksterne lenker
* San Kuan
Horpedal kraftverk

**Horpedal kraftverk** er et vannkraftverk i bygda Fjærland i Sogndal kommune i Vestland fylke.

Kraftverket ble tatt i bruk i 2004, med en francisturbin på 2 MW. I 2013 ble det utvidet med et tilbygg som inneholder en peltonturbin på 750 kW.

Samlet effekt er 2,5 MW, årsproduksjon på 14,2 GWh.

Det var kraftproduksjon i Horpedalselvi allerede i 1915, dette kraftverket ble nedlagt i 1958.

## Referanser


## Kilder
* 
* NVE vannkraftdatabase
* Sogn Avis
Eupatorus gracilicornis

***Eupatorus gracilicornis*** bille som hører til familien skarabider (Scarabaeidae) i gruppen skarabider (Scarabaeoidea).

## Utseende
En stor (hannene opptil 95 millimeter), blank hornbille. Den er den største arten i slekten *[[Eupatorus]]* og en av de største asiatiske hornbillene. Hodet, pronotum og bein er svarte, dekkvingene gulbrune. Hannen har et langt og slankt, krumt horn på hodet og to par slanke, spisse horn på pronotum: ett på sidene og ett nær midten.

## Levevis
Larven utvikler seg i råtten, død ved. De voksne billene kan drikke nektar og sevje som siver ut fra sår på trær. Hannene bruker hornene sine i kamp om hunnene.

## Utbredelse
Denne arten er utbredt i Sørøst-Asia, fra India i vest til Vietnam i øst.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 
***** Underfamilien hornbiller, Dynastinae MacLeay, 1819
****** Stammen Dynastini MacLeay, 1819
******* Slekten *[[Eupatorus]]* Burmeister, 1847
******** *Eupatorus gracilicornis* Arrow, 1908
********* *Eupatorus gracilicornis davidgohi* Yamaya, 2013
********* *Eupatorus gracilicornis edai* Hirasawa, 1991
********* *Eupatorus gracilicornis gracilicornis* Arrow, 1908
********* *Eupatorus gracilicornis kimioi* Hirasawa, 1992
********* *Eupatorus gracilicornis prandii* Moskalenko, 2017

## Eksterne lenker
*
Søren Krarup

**Søren Krarup** (1937–2023) var en dansk teolog og politiker. Han var medlem av Folketinget fra 2001 til 2011, som representant for Dansk Folkeparti.

## Liv og virke
Han vokste opp ved Grenaa på Djursland, senere på Amager, der faren, Vilhelm Krarup, var prest. Faren var også med i kretsen rundt det teologiske tidsskriftet *[[Tidehverv]]* og i den danske motstandsbevegelsen under okkupasjonen.

Krarup tok teologisk embedseksamen ved Københavns Universitet i 1965 og fikk samme år sin presteordinasjon i Ribe domkirke. Han ble sogneprest i Seem og kapellan i Ribe. Krarup pensjonerte seg fra stillingene i 2005.

Krarup videreførte sin fars engasjement i *Tidehverv*, der han kom med i redaksjonen i 1965. Han var redaktør fra 1984 til 2013. Han utgav også et tyvetall bøker, de fleste om kirke og tro, historie og politikk. Han ble kjent som en god polemiker.

Søren Krarup og hans fetter Jesper Langballe lot seg begge overtale til å stille til valg for Dansk Folkeparti ved folketingsvalget i 2001. Krarup var medlem av Folketinget for Sønderjyllands amtskrets fra 2001 til 2007 og, etter omleggingen av valgkretsene, Sydjyllands storkrets fra 2007 til 2011. Krarup var mest engasjert i nasjonale, familiepolitiske og innvandringspolitiske saker. Han var uttalt motstander av islam, multikulturalisme og dansk EU-medlemskap.

Søren Krarup var gift og far til fire døtre, deriblant folketingsmedlem Marie Krarup.

## Referanser


## Eksterne lenker
*
Dong Wang Gong

**Dong Wang Gong** (kinesisk: 東王公) er i kinesisk mytologi den mannlige motpart til Xi Wang Mu. Xi Wang Mu knyttes til Vesten, og Dong Wang Gong med Østen. De møttes hvert år, hvorved de to motsatte prinsipper Yin og yang ble forenet. Dong Wang Gong er manifestasjonen av yang.

Den eldste kjente avbildningen av Dong Wang Gong ble funnet ved utgravningen av markgreve Haihuns grav (92–59&nbsp;f.Kr.), som ble innledet i 2011. På et bronsespeil funnet under utgravingen av markgreven av Haihuns grav finnes et bilde av Dong Wang Gong sammen med Xi Wang Mu.

## Referanser




## Litteratur
* C. A. S. Williams: *Outlines of Chinese symbolism and art motives: an alphabetical compendium of antique legends and beliefs, as reflected in the manners and customs of the Chinese*, 3d rev. ed., 1976[1941], Dover Publications, New York, ISMB 0-486-23372-3.
Gillian Cross

**Gillian Cross** (født 1945 i London) er en britisk barnebokforfatter, best kjent for *[[Ulv (bok)|Ulv]]* som hun mottok Carnegie Medal in Literature for i , *The Great Elephant Chase* som vant Whitbread Awards i 1992 og serien om *The Demon Headmaster* (1982–2002), som ble filmet for tv med tre sesonger 1996–98. 

## Liv
Hun er utdannet fra Somerville College i Oxford og fra University of Sussex. Før hun ble fulltids forfatter arbeidet hun blant annet med barn og som assistent for et parlamentsmedlem. Hun giftet seg i 1967, og har fire barn, født 1967–1985.

Julia Eccleshares intervjubok *An interview with Gillian Cross* utkom i serien *Telling tales* i 1999, beregnet på lesere i barne- og ungdomsskole.

## Bøker
Hun debuterte som forfatter med *The Runaway* i 1979, og utga flere bøker det samme året. Debutboka forteller om en gutt som rømmer hjemmefra for å unngå en mobber. Også *The Iron Way* som utkom samme år, handler om å rømme hjemmefra. 

Cross har skrevet bøker for både barn og ungdom, med et bredt spekter av tema.

Serien om *[[The Demon Headmaster]]* (1982–2002) er skrekkomiske bøker for yngre barn. En gruppe barn oppdager at skolens rektor er skummel, med hypnotiske evner. De danner gruppen SPLAT – Society for the Protection of our Lives Against Them.  

I ungdomsromanen *[[Wolf]]* (1990) oppdager Cassy hemmeligheter om faren som hun aldri har møtt. I 2013 utga Cross dystopien *After tomorrow*.

På norsk finnes *[[Ulv (bok)|Ulv]]* (1995), *Ny verden* (1996) og *Den store elefantjakten* (1997). 

## Referanser

## Eksterne lenker
*